Distrikto Dithmarschen

Distrikto Dithmarschen (germane: Kreis), en pli malnovaj dokumentoj nur kiel Dithmarsen, situas en la okcidento de la federacia lando Ŝlesvigo-Holstinio de Germanio. Administra centro de la distrikto estas la urbo Heide. En la distrikto sur areo de 1.404,75 km² loĝas 137.434 homoj; do meznombre 98 sur unu kvadrata kilometro. En tuta Ŝlesvigo-Holstinio la koncerna nombro estas 87, en Germanio 231. Najbaraj distriktoj estas norde Norda Frislando kaj Schleswig-Flensburg, oriente Rendsburg-Eckernförde kaj sudoriente Steinburg. La distrikto apartenas al la metropola regiono Hamburgo.